CELEX: 62015CA0245
Language: et
Date: 2017-03-02 00:00:00
Title: Kohtuasi C-245/15: Euroopa Kohtu (kümnes koda) 2. märtsi 2017. aasta otsus (Judecătoria Balş – Judeţul Olti eelotsusetaotlus – Rumeenia) – SC Casa Noastră SA versus Ministerul Transporturilor – Inspectoratul de Stat pentru Controlul în Transportul Rutier ISCTR (Eelotsusetaotlus — Maanteevedu — Sotsiaalõigusnormid — Erandid — Määrus (EÜ) nr 561/2006 — Artikli 3 punkt a — Määrus (EÜ) nr 1073/2009 — Artikli 2 punkt 3 — Reisijatevedu liiniveol — Mõiste — Töötajate tasuta vedu töökohta ja tagasi, mida korraldab tööandjast ettevõtja sõidukiga, mis on tema omandis ja mida juhib tema töötaja)

18.4.2017   
            
            
               ET
            
            
               Euroopa Liidu Teataja
            
            
               C 121/2
            
         Euroopa Kohtu (kümnes koda) 2. märtsi 2017. aasta otsus (Judecătoria Balş – Judeţul Olti eelotsusetaotlus – Rumeenia) – SC Casa Noastră SA versus Ministerul Transporturilor – Inspectoratul de Stat pentru Controlul în Transportul Rutier ISCTR
   (Kohtuasi C-245/15) (1)
   
   ((Eelotsusetaotlus - Maanteevedu - Sotsiaalõigusnormid - Erandid - Määrus (EÜ) nr 561/2006 - Artikli 3 punkt a - Määrus (EÜ) nr 1073/2009 - Artikli 2 punkt 3 - Reisijatevedu liiniveol - Mõiste - Töötajate tasuta vedu töökohta ja tagasi, mida korraldab tööandjast ettevõtja sõidukiga, mis on tema omandis ja mida juhib tema töötaja))
   (2017/C 121/02)
   Kohtumenetluse keel: rumeenia
   
      Eelotsusetaotluse esitanud kohus
   
   Judecătoria Balş – Judeţul Olt
   
      Põhikohtuasja pooled
   
   
      Hageja: SC Casa Noastră SA
   
      Kostja: Ministerul Transporturilor – Inspectoratul de Stat pentru Controlul în Transportul Rutier ISCTR
   
      Resolutsioon
   
   Euroopa Parlamendi ja nõukogu 15. märtsi 2006. aasta määrust (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85, artikli 3 punkti a ning Euroopa Parlamendi ja nõukogu 21. oktoobri 2009. aasta määruse (EÜ) nr 1073/2009 rahvusvahelisele bussiteenuste turule juurdepääsu käsitlevate ühiseeskirjade kohta ning millega muudetakse määrust (EÜ) nr 561/2006, artikli 2 punkti 3 tuleb tõlgendada nii, et tööandja korraldatud töötajate vedu kodust tööle ja tagasi, kui liini pikkus ei ületa 50 km, kuulub määruse nr 561/2006 artikli 3 punktis a ette nähtud erandi kohaldamisalasse, mille kohaselt sama määrust sellisele veoteenusele ei kohaldata.
   
      (1)  ELT C 337, 12.10.2015.